Medoflukon a Šumivý Panadol Ultra Rapid: Je ich súčasné užívanie bezpečné pri bolesti hlavy?
Dobrý deň .Chcela by som sa spýtať či sa pri užívaní Medoflukonu môže pri bolesti hlavy užiť Šumivý panadol ultra  Rapid.Alebo niečo od bolesti hlavy.Ďakujem
Dobrý deň,
ďakujeme za Vašu otázku.
Medzi liekmi Medoflucon a Panadol Ultra Rapid bola pozorovaná klinicky stredne závažná interakcia v dôsledku ktorej je prítomné riziko zosilneného účinku lieku Panadol Ultra Rapid. Riziko ovplyvnenia liečby je však prítomné pri všetkých voľnopredajných liekoch. Ich príležitostné užitie nie je vylúčené. Pri potrebe opakovaného podávania liekov od bolesti Vám odporúčam liečbu bolesti konzultovať s ošetrujúcim lekárom.
Prajem pekný zvyšok dňa.
S pozdravom
PharmDr. Veronika Kiabová